የኢንጅነር ስመኘው በቀለ የመታሰቢያ ሃውልት ተመረቀ፡፡
የታላቁ የኢትዮጵያ ሕዳሴ ግድብ ፕሮጀክት ሥራ አስኪያጅ የነበሩት ኢንጅነር ስመኘው በቀለ የመታሰቢያ ሃውልት ዛሬ ተመርቋል፡፡በሃውልቱ የምረቃ ሥነ ሥርዓት ላይ የተገኙ የተለያዩ ድርጅቶ፣ ቤተሰቦችና ወዳጅ ዘመዶች የአበባ ጉንጉን አስቀምጠዋል፡፡ዛሬ ለምርቃት የበቃውን የኢንጅነር ስመኘው ሃውልት የኢትዮጵያ ኤሌክትሪክ ኃይል ነው ያሠራው፡፡በሥነ ሥርዓቱ ላይ የኢንጅነር ስመኘው ባለቤት እናት ወይዘሮ መንበረ መኮንን እንደተናገሩት የኢትዮጵያ ኤሌክትሪክ ኃይል ሃውልቱን በማሠራቱና ከቀብር ሥነ ሥርዓቱ ጀምሮ እስካሁን ድረስ ከጎናቸው በመሆን እያደረገ ያለውን ድጋፍ በመግለፅ አመሥግዋል፡፡‹‹የኢትዮጵያ ሕዝብ ሁልጊዜም ከእኛ ጋር ነው›› ያሉት ወይዘሮ መንበረ ኢንጅነር ስመኘውንም ሕዝቡ በልቡ ሲያስታውሰው እንደሚኖርም ተናግረዋል፡፡